[pic] | KOMISIJA EVROPSKIH SKUPNOSTI |

Bruselj, 29.1.2008

COM(2008) 52 konč.

2006/0197 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča Sveta o sprejetju predloga za Uredbo Evropskega parlamenta in Sveta o ustanovitvi Evropskega inštituta za inovacije in tehnologijo

2006/0197 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča Sveta o sprejetju predloga za Uredbo Evropskega parlamenta in Sveta o ustanovitvi Evropskega inštituta za inovacije in tehnologijo

1. OZADJE

Datum predložitve predloga Evropskemu parlamentu in Svetu [(COM/2006/604/konč. 2006/0197/COD)]: | 20. oktober 2006 |

Datum mnenja Evropskega ekonomsko-socialnega odbora: 2007/C 161/06 | 14. marec 2007 |

Datum sprejetja splošnega pristopa (dok.11058/07) | 25. junij 2007 |

Datum mnenja Evropskega parlamenta, prva obravnava: | 26. september 2007 |

Datum sprejetja političnega dogovora: | 23. november 2007 |

Datum sprejetja skupnega stališča: | 21. januar 2008 |

2. CILJ PREDLOGA KOMISIJE

Evropski inštitut za inovacije in tehnologijo (EIT) je v okviru lizbonske strategije nova pobuda, namenjena povečanju inovacijskih zmogljivosti Unije in držav članic z združevanjem najboljših v trikotniku znanja. Inštitut bo paradni konj odličnosti v inovacijah ter zgled, saj združuje akademski, raziskovalni in poslovni svet in tako Evropi pomaga pri njenem spopadanju z izzivi globaliziranega, na znanju temelječega gospodarstva. Organiziran bo na podlagi „skupnosti znanja in inovacij“ (partnerstva univerz, raziskovalnih ustanov, podjetij in drugih zainteresiranih strani v inovacijskem procesu). Te bo upravljal, koordiniral in ocenjeval upravni odbor, v katerem bodo sodelovali člani z visokim profilom iz akademskih, raziskovalnih in gospodarskih krogov. Vključenost gospodarstva na vseh strateških in operativnih ravneh bo ključni element pobude.

3. PRIPOMBE K SKUPNEMU STALIŠČU

3.1 Splošna pripomba na skupno stališče

Besedilo skupnega stališča je vsebinsko in v veliki meri v skladu s predlogom Komisije, zato ga lahko ta v celoti podpre.

3.2 Dogovor na stopnji skupnega stališča

Skupno stališče je rezultat intenzivnih medinstitucionalnih pogajanj, ki so sledila predlogu Komisije za revizijo finančnega okvira z dne 19. septembra 2007 ter resoluciji, ki jo je EP v zvezi z EIT sprejel 26. septembra 2007.

V tem kontekstu so bile na neuradnih in tehničnih sestankih natančno opredeljene možnosti za kompromise glede številnih pomembnih zakonodajnih vprašanj. Hkrati so potekali razgovori o financiranju EIT (in Galilea) v odboru Sveta za proračun in med dvema vejama proračunskega organa v okviru proračunskega postopka za 2008.

Predsednica Odbora ITRE je 20. novembra 2007 potrdila strinjanje Parlamenta z besedilom, ki ga je Coreper potrdil 14. novembra 2007, in izjavo Komisije (na podlagi dogovora glede financiranja EIT – glej spodaj).

Svet za konkurenčnost je 23. novembra 2007 dosegel politični dogovor o ustanovitvi EIT. Isti dan sta Svet in Evropski parlament dosegla dogovor glede financiranja Galilea in EIT, s katerim je za EIT za obdobje 2008–2013 predvidenih 309 milijonov EUR.

Glavne teme pogajanj, o katerih je bil dosežen dogovor, so:

Izobraževalna razsežnost: Prišlo je do dogovora glede opredelitve ustanov visokošolskega izobraževanja ter o diplomah.

Sodelovanje SZI v programih Skupnosti (uvodna izjava 17 in člen 14)

Besedilo člena 14 je bilo preoblikovano, tako da ni več mogoče pričakovati, da bodo vsi upravni stroški SZI, ki bi lahko bili visoki, nujno financirani iz proračuna Skupnosti.

Opredelitev sodelujočih držav (člen 2 opredelitve): Beseda „evropski“ je bila po skupnem dogovoru na predlog EP črtana, medtem ko je bila evropska razsežnost poudarjena v členu 7(3).

Oznaka EIT (uvodna izjava 12 in člen 8): Dosežen je bil kompromis med stališčem EP in stališčem Sveta (obvezna uporaba proti prostovoljni uporabi).

Koncept „pilotna faza“ (uvodna izjava 24 in člena 19): se zamenja z „začetna faza“ .

Področja prvih SZI (uvodna izjava 24): Svet se je strinjal z zahtevo Parlamenta, da se v uvodno izjavo 24 dodata „obnovljiva energija“ in „ naslednja generacija IKT “.

Obdobje za izbor prvih SZI (uvodna izjava 24 in člen 18) se je na zahtevo EP skrajšalo na 18 mesecev (s 24).

Ocena in revizija predloga s strani Komisije (člen 16(3)) : Dogovorjeno je bilo, da je sklicevanje na Komisijino zmožnost, da revidira uredbo, „kjer je ustrezno“ , vezano na oceno EIT.

Vzpostavitev podporne strukture (člen 6 Priloge): Med pogajanji se je pojavila potreba, da se v Uredbo doda določba o vzpostavitvi podporne strukture. Komisija je po dogovoru s sozakonodajalcema preučila različne možnosti in meni, da bi bilo najbolje vključiti nov člen v statut, kar bi ji začasno omogočalo, da namesto EIT sprejema pravne in finančne odločitve do trenutka, ko odbor imenuje direktorja.

Odbor za določitev (člen 1 statuta) : Da bi poudarili začasno podlago za odbor za določitev, je bilo dogovorjeno, da ta imenuje samo prve člane odbora.

Na zahtevo Parlamenta po bolj odprtem in informativnem postopku imenovanja (glede Parlamenta in Sveta), je bila k zapisniku Sveta dodana naslednja izjava Komisije:

Komisija bo Svet in EP obvestila o imenovanju članov odbora za določitev in njegovih nalogah.

Komisija bo Svet in EP obvestila o merilih za izbor, ki jih bo odbor za določitev po javnem posvetovanju uporabil za izbor prvih članov upravnega odbora.

Komisija bo EP in Svet nemudoma obvestila o izidu izbirnega postopka, ki ga bo izvedel odbor za določitev pri imenovanju prvih članov upravnega odbora, slednji pa bo ta postopek izvedel pri imenovanju nadaljnjih članov.

Komisija bo določila rok enega meseca, v katerem se bosta EP in Svet seznanila z izidom izbirnega postopka . V naslednji fazi bo Komisija imenovala člane upravnega odbora.

Komisija bo Svetu in EP posredovala informacijo o predsedniku, ki ga bo izvolil upravni odbor. Po njeni/njegovi izvolitvi in še pred prevzemom dolžnosti se lahko s predsednico/predsednikom opravi izmenjava mnenj.

4. SKLEP

Skupno stališče izpolnjuje cilje začetnega predloga Komisije. Komisija zato besedilo podpira.